‘એ-એય માય ડિયર ડોબા... સાલા આ ગામમાં લ્વ્ની બસ સમયસર નથી આવતી તો GST તંબૂરામાંથી આવશે? ને તું મને GSTથી એવી રીતે બીવડાવે છે કે જાણે ડૉક્ટર સિઝેરિયનથી વહેલી સુવાવડ કરાવવાના હોય. જો બકા,’ એટલું બોલી ચંબુડો તેના સમગ્ર શરીરનું વજન મારા ખભા પર ઢોળી દેતાં આગળ બોલ્યો, ‘GSTનો સાર ખબર છે? ન ખબર હોય તો જાણી લે. હે ઠાકર, પરિવર્તન સંસારનો નિયમ છે. જે કાલે સેલ્સ-ટૅક્સ નામે ઓળખાતો એ આજે વૅટ છે. જે આજે વૅટ છે એ કાલે GST થશે. આપણું શું ગયું તો તું GSTથી મને ડરાવે છે. અરે જે ગ્રાહક પાસેથી લીધું ને કમાયા એ સરકારને દીધું ને થોડુંઘણું બચ્યું એ વાઇફને આપ્યું. હે ઠાકર, યાદ રાખ. આપણી પાસે પહેલાં પણ કશું નહોતું ને આગળ પણ કશું રહેવાનું નથી તો તું ખોટો GSTથી ડરે છે ને ડરાવે છે. એટલે જો બકા, જિંદગીના દિવસો વધારવા હોય તો ડરના વિચારોના કલાકો ઘટાડ. અમારે તો GST એટલે ગુણવંતલાલ શિવશંકર તલાટી, શૉર્ટ નેમ. હા હા હા, હમજાયું?’